על האש
הטחינה נוזלת על טבור העולם; מסובב כמו שווארמה רגל פה רגל שם;   העין צופיה אל מעבר לים ; רוקד בלבה רותחת תחת המזג החם; שוב משלם על אוויר בכסף וירטואל; נקודה קומ בינה נע במעגל ; שוטף פלוס לך תדע ואני שם כיפה ; מברזל תודה לאל שלא נלך לעזאזל; יא מן אולי נטוס לאומן אולי נעוף באומן; יש דיג׳י לא יאומן; אני ראשון יא קאזה בוא תביא חיבוק; תמיד חוזר הביתה בין צפירה לזיקוק; בין דרך המלך לציר הרשע; בין דרך המשי למשפחת הפשע; תקרא לי תם תקרא לי עם; רוב הזמן אני אחד מכולם; כולנו פה על האש; יורים ובוכים על האש; שורפים את השקלים על האש; כולנו פה על האש; כל הסוגים כל המינים על האש; מעושנים על האש; והשלום כבר מגיע הוא על האש; כולנו פה על האש; שובר את הצום חג מסביב למדורה; רואה יפות שבא לבכות  מעביר תחנה; אל הקש ואל העוקץ, השפיץ והחפיף ; סירים על הפלטה( שאטה )אוהב את זה חריף; חולם על שני חדרים במגדלי בבל; ובין שכונה לשכינה רק מתגלגל מגלגל; לשעון של החושך תמיד מאחר; לא מספיק להגיע גם את החודש לא גומר; וחם על האספלט חם בטוקבקים; חם בבארבי חם במדים; מתבשלים נחרכים בלי מתכון; על המנגל הגדול במזרח התיכון; כולנו פה על האש; וכמו אברהם ויצחק; גם אני מכופף את כללי המשחק; תגיד לי אנחנו העם הנבחר?; או הבשר המובחר?; 